
І.	Шымкент қаласының әлеуметтік-экономикалық даму қорытындылары және салық-бюджет саясатының негізгі бағыттарының іске асырылуы

 Қаланың 2025 жылғы әлеуметтік-экономикалық дамуы 
Жалпы өңірлік өнім (бұдан әрі - ЖӨӨ) көлемі 2025 жылы 5 897,6 млрд теңгені құрады, немесе 9,9%-ға артты. 
Республика бойынша ЖӨӨ көлемінде қаланың үлесі 3,7% құрады.
Жан басына шаққандағы өнім көлемі 4 625,2 мың теңге болды.
ЖӨӨ құрылымындағы экономиканың негізгі салалары: көтерме және бөлшек сауда, автокөлік және мотоцикл жөндеу – 1 494,8 млрд теңге немесе 25,3%, өнеркәсіп – 1 128,4 млрд теңге немесе 19,1%, жылжымайтын мүлікпен операциялар – 871,9 млрд теңге немесе 14,8%, көлік және қоймалау – 
381,2 млрд теңге немесе 6,5%, құрылыс – 318,6 млрд теңге немесе 5,4%, білім беру – 278,7 млрд теңге немесе 4,7%, денсаулық сақтау – 172,4 млрд теңге немесе 2,9%, қаржы және сақтандыру қызметі – 134,8 млрд теңге немесе 2,3%, ауыл, орман және балық шаруашылығы – 34,8 млрд теңге немесе 0,6% және басқалары – 1 081,8 млрд теңге немесе 18,4%.  
 5 897,6 млрд тг


Өнеркәсіп. 2025 жылы өнеркәсіп өнімінің көлемі 1 530,1 млрд теңгені құрап, 18,8% артты. Бұл өңдеу өнеркәсібінің – 20,1%-ға, электрмен және газбен жабдықтау саласында – 7,2%-ға өсуі есебінен қалыптасты. 
Өнеркәсіп көлемінің 88,5% өңдеу өнеркәсібі құрайды (1 354,4 млрд теңге).  
Өңдеу өнеркәсібінде өндіріс көлемінің айтарлықтай өсуі байқалады. Атап айтқанда, дайын металл бұйымдарын өндіру көлемі 3,1 есеге (Gold Aluminium, Ferrum-Vtor, Шымкент крепёж), химия өнеркәсібінде 2,7 есеге (Шымкент химиялық компаниясы, Қайнар, Олакс, Lak-Paints, Best Home KZ), сусындар өндірісі 
2,6 есеге (Юникс, ВИЗИТ алкогольсіз сусындар зауыты, Рауан, Юникс– Beverage, Galanz bottlers АҚ филиалы, Шымкенттік сыра қайнататын зауыт, Sigma Brau), қағаз және қағаз өнімдерін өндіру 1,7 есеге (Bik kanc, Dapter-Line, Qazaq Ordasy, KazBioLife), машина жасау саласында 38%-ға (Asia Trafo, Karlskrona LC AB, Электрокомплект-1, Казэнерго-1), тамақ өнімдерін өндіру 30,4%-ға (Рахат-Шымкент, Шымкентмай, Барыс 2007, Pioneer Grain Products, Дани-нан, Grain House 555), өзге де металл емес минералдық өнімдерді өндіру 18,3%-ға (Стандарт цемент, Шымкентцемент, Еврокристалл), резеңке және пластмасса бұйымдарын өндіру 8,4%-ға (Компания Югпласт, Сайрампласт, Триумф М.М.С зауыты, Трансполимер), ал мұнай өңдеу өнімдерін өндіру 11,4%-ға (ПетроКазахстан Ойл Продактс) артты. 
Қала бірқатар өнім өндіруден республикада алдыңғы қатарда. Республикада өндірілетін мақта майының 97%-ы, мақта маталары – 63%, дәрілік заттар – 41%, өңделген шай мен кофе – 41%, мотор отыны – 38%, шыны ыдыстар – 36%, тазартылған күнбағыс майы – 36%, цемент клинкерлері – 30%, портландцемент – 22%, минералды тыңайтқыштар – 13% қалаға тиесілі.
Ауыл шаруашылығы.  2025 жылы ауыл шаруашылығы өнімдерінің көлемі 55,6 млрд теңгені, немесе 2024 жылдың деңгейге 95,4% құрады. Оның ішінде мал шаруашылығы 104,4% (40,4 млрд теңге), өсімдік шаруашылығы 72,7% 
(13,8 млрд теңге) құрады.
2025 жылы агроөнеркәсіп кешенін дамытудың Жол картасына сәйкес жалпы құны 12,2 млрд теңгені құрайтын 5 жобаны іске асыру жоспарланған. Оның ішінде жалпы сыйымдылығы 90 мың тоннаны құрайтын «НМИ-Юг» ЖШС-нің көкөніс қоймасы пайдалануға берілді.   
Қалған 4 жоба 2026 жылға өтпелі жобалар болып табылады (2 тауарлы сүт фермасы - ШҚ «Қасқасу-С», ЖК «Эгамназаров», 2 көкөніс сақтау қоймасы - ЖШС «Нур-Алем», ШҚ «Қасқасу-С»).
Инвестиция. 2025 жылы қалаға 864,1 млрд  теңгеге инвестиция тартылып, 
2024 жылмен салыстырғанда 8,1%-ға артты.  
Инвестициялардың негізгі көлемі жылжымайтын мүлікпен операцияларға – 403,3 млрд теңге, өнеркәсіпке – 145,7 млрд теңге және көлік және қоймалауға 75,9 млрд теңге бағытталды.
Өңдеу өнеркәсібінде жалпы құны 66,1 млрд теңгені құрайтын 
20 инвестициялық жоба іске асырылып, 1 мыңнан астам жаңа жұмыс орны құрылды. 
Қала экономикасына тартылатын шетелдік инвестициялар көлемін арттыру мақсатында 2025 жылғы 31 қазанда Астана қаласында Жаһандық инвестициялар жөніндегі қазақстандық дөңгелек үстел шеңберінде Шымкент қаласында іске асырылатын құны 863 млн АҚШ долларын құрайтын шетелдік инвесторлардың қатысуымен 5 инвестициялық жобаға қол қойылды. 
Сонымен қатар, инвесторлар үшін қолайлы жағдайлар жасау мақсатында қала аумағында жалпы ауданы 1 394 гектарды құрайтын 8 индустриялық аймақ жұмыс істейді. Аталған индустриялық аймақтарда жалпы құны 453,9 млрд теңгені құрайтын 344 жоба іске асырылып, 9 мыңға жуық жаңа жұмыс орны құрылды.
Шағын және орта кәсіпкерлік. 2025 жылы жұмыс істеп тұрған шағын және орта кәсіпкерлік субъектілерінің саны 141,9 мың бірлікті құрап, 3,5% артқан.
ШОК жұмыспен қамтылғандар саны 259 мың адамды, өсім 4,8% құрады. Олармен 4 684,1 млрд теңгеге өнім шығарылды немесе 2024 жылға қарағанда 19,7% өсім көрсетті.
«Жеке кәсіпкерлікті мемлекеттік қолдаудың кейбір шаралары туралы» Қазақстан Республикасы Үкіметінің 2024 жылғы 17 қыркүйектегі 
№754 қаулысына сәйкес «Бірыңғай кешенді бағдарлама» аясында 2025 жылы 20,2 млрд теңгеге 2 035 жобаға қолдау көрсетілді. 
Сауда. Қала экономикасының құрылымында сауда саласы айтарлықтай бөлігін алады. Жалпы өңірлік өнімдегі сауда үлесі 25,3%-ды құрайды.
2025 жылы қаланың жалпы сауда көлемі  4 342,3 млрд теңгені немесе 2024 жылға 103,2% құрады.
 Бөлшек сауда көлемі 2024 жылмен салыстырғанда 5,2% өсіммен                             1 365 млрд теңгені құрады. Бөлшек сауданың құрылымында азық-түлік емес тауарлар басым – 71,7%, ал азық-түлік тауарларының үлесі – 28,3%.
Көтерме сауда көлемі 2 965,6 млрд теңгені құрап, 2024 жылмен салыстырғанда 3,9%-ға артты. Көтерме сауда құрылымында азық-түлік емес тауарларының үлесі – 72,6%, азық-түлік тауарлары – 27,4% құрады.
Қаладағы 4 базарда модернизациялау жұмыстары жүргізілді.


Сыртқы сауда айналымы. 2025 жылдың қорытындысы бойынша Шымкент қаласының сыртқы сауда айналымы 2 605,5 млн АҚШ долларды құрады. Оның ішінде, экспорт – 616,8 млн АҚШ долларын құрап, , импорт – 1 988,7 млн АҚШ долл.
Қаланың өңдеу өнеркәсібі саласындағы 60 жуық кәсіпорын тұрақты экспортқа өнім шығарады (тамақ өндірісі, жеңіл өнеркәсібі, машина жасау, металлургия, фармацевтикалық өнімдер және құрылыс өнімдерінің өндірісі). Кәсіпорындар өнімдерін Өзбекстан, Қырғызстан, Тәжікстан, Ауғанстан, Ресей Федерациясы, Түркия және Қытай елдеріне экспорттайды. 
Экспортқа бағдарланған тауар өндірушілерді қолдау және олардың өнімдерін сыртқы нарықтарға ілгерілету мақсатында 2025 жылы «QazTrade» сауда саясатын дамыту орталығы» АҚ тарапынан 9 экспорттаушы кәсіпорынның («Шымкентмай» ЖШС, «WORLD EXPRESS LTD» ЖШС, «Каракоз 2018» ЖШС, «Стандарт цемент» ЖШС, «ПК «АГФ групп» ЖШС, «Бал Текстиль» ЖШС, 
«Asia Trafo» ЖШС – 2 өтінім, «ЗЕРДЕ-Керамика» ЖШС) отандық өңделген өнімді сыртқы нарықтарға ілгерілетуге жұмсалған шығындардың бір бөлігін өтеуге арналған өтінімдері мақұлданды. 
Құрылыс. Құрылыс жұмыстарының көлемі 389,7 млрд теңгені құрап, 20,7% артты. Пайдалануға берілген тұрғын үй көлемі 2,5% артып, 1 407,2 мың шаршы метрді құрады. 
2025 жылы бюджет есебінен 66 кредиттік көпқабатты тұрғын үйдің 
(3 817 пәтер, 306,9 мың ш.м) құрылысы жүргізілді. Жылдың қорытындысымен 
2 574 пәтерлі 34 тұрғын үй пайдалануға берілді. 
Сонымен қатар, қала жастары мен халықтың әлеуметтік осал топтары үшін 1 529 пәтер сатып алынды.
Бұдан басқа, инфрақұрылым жүйелері, оның ішінде, жол, су, электр, газбен қамту және әлеуметтік нысандардың құрылысы жүргізілді. 
Жыл қорытындысымен қаладағы елді мекендер 100 пайыз электр,              ауыз су жүйесімен, 98 пайыз табиғи газбен, 70 пайыз кәріз жүйесімен қамтылды.
Қала көшелерінің жақсы және қанағаттанарлық жағдайы 95,8%-ға жеткізілді.
Байланыс қызметі 14,8 млрд теңгені құрап, 12,6% артты.
Мобильді интернет желісі бойынша 2025 жылы «Kcell» АҚ-мен бірлесе 5G технологиясымен 145 станция іске қосылды. 
Сонымен қатар, «Kcell»  мобильді оператор тарапынан  коммерциялық нысан иелерімен келісім арқылы 97 нүктеге базалық станция іске қосылып, тұрақты жұмыс жасауда. 
Одан бөлек «КаР-Тел» ЖШС тарапынан 15 антенна матчталық құрылыстың барлығына базалық станция орнатылды. 
Сонымен бірге, 15 нүктеге коммерциялық нысан иелерімен келісу арқылы базалық станция іске қосылды.
Мобильді интернеттен бөлек, 2025 жылы жеке инвесторлардың есебінен 20 елді мекеннің  тұрғындарына кең жолақты интернет желісіне қосылуға мүмкіндік жасалынды. 
Одан басқа, инвесторлар тарапынан тұрғын алаптарда оптика желісін тарту жұмыстары атқарылып, тұрғындар интернет желісіне қосылды.  
Қала аумағындағы барлық шағын аудандар мен тұрғын алаптарда кең жолақты интернет желісіне қосылуға қажетті техникалық мүмкіндік қамтамасыз етілді.
Инфляция деңгейі 12%-ды құрап, республикадағы орта көрсеткіштен төмен болып қалыптасты. Оның ішінде, азық-түлік тауарлары – 13,3%, азық-түлік емес тауарлар – 11,5%,  ақылы қызметтер – 10,9%.
Әлеуметтік маңызы бар азық-түлік тауарларының бағасын тұрақтандыру мақсатында бюджеттен 10,6 млрд тг бөлінді.
Құзырлы комиссиямен 53 отырыс өткізіліп, шекті сауда үстемесін                15 пайыздан асырған 250 кәсіпкерлік субъектісі әкімшілік жауапкершілікке тартылды.
Бағаны тұрақтандыру мақсатында азық-түлік базарларымен, сауда желілерімен, ірі фармацевтикалық саудамен, көтерме сауда қызметімен айналысатын кәсіпкерлермен 100-ден астам меморандум жасалды.
Апта сайын қаланың 6 жерінде азық-түлік жәрмеңкелерінде күнделікті тұтынатын тауарлар нарықтан 10-15% төмен бағада сатылды (2025 ж. - 
353 жәрмеңке). «Бақша» атты 15 әлеуметтік дүкен іске қосылды.
Жұмыспен қамту. 2025 жылы 49 655 адамды жұмыспен қамту шараларына қатыстыру жоспарланған болатын. Жыл қорытындысымен нақты 54 976 адам қатысып, жоспардың орындалуы 110,7%-ды құрады (41 317 – тұрақты, 6 264 – уақытша, 7 395 – кәсіпкерлік оқыту). Оның ішінде:
· 25 147 адам жұмыспен қамту шараларына қатысқан;
· 29 829 адам іске асырылып отырған концепциялар, даму бағдарламасы және азаматтардың жеке бастамасымен құрылған жаңа жұмыс орындарына жұмысқа орналасты. 
Мемлекеттік атаулы әлеуметтік көмек алуға аз қамтамасыз етілген 
5 158 отбасыдан 27 238 адамға төлем жасалды. Қаламыздағы халықты жұмыспен қамту шараларының нәтижесінде атаулы әлеуметтік көмек алушы отбасылар өткен жылмен салыстырғанда 41,5% азайды.
Жұмыссыздық деңгейі 4,7% құрады.
Орташа жалақы айлық 343,9 мың теңгені құрап, 10% артты.
Салық-бюджет саясатының негізгі бағыттарының іске асырылуы
2025 жылдың қорытындысы бойынша Шымкент қаласының жергілікті бюджетінің өзіндік кірістері 2024 жылмен салыстырғанда 18,7%-ға өсіп, нақты түсім 500,4 млрд теңгені құрады.
Оның ішінде:
· Салықтық түсімдер – 463,3 млрд тг;
· Салықтық емес түсімдер – 24,7 млрд тг;
· Негізгі капиталды сатудан түсетін түсімдер – 12,4 млрд теңге
2025 жылы жергілікті бюджетке түскен ірі салық түрлері келесідей:
· ірі кәсіпкерлік субъектілерінен және мұнай секторы ұйымдарынан түсетін түсімдерді қоспағанда, заңды тұлғалардан алынатын корпоративтік табыс салығы – 50 млрд теңге;
· төлем көзінен салық салынатын табыстардан ұсталатын жеке табыс салығы – 64,4 млрд теңге;
· төлем көзінен салық салынбайтын табыстардан ұсталатын жеке табыс салығы – 35,2 млрд теңге;
· әлеуметтік салық – 59,8 млрд теңге;
· Қазақстан Республикасы аумағында өндірілген бензин (авиациялықты қоспағанда)  және дизель отынына акциз – 194,7 млрд теңге.
Жергілікті бюджетке түсетін салықтық түсімдерді ұлғайту мақсатында «Шымкент қаласының бюджет түсімдерін ұлғайтуға бағытталған қосымша кіріс көздерін анықтау бойынша 2024 – 2026 жылдарға арналған іс-шара жоспары» шеңберінде кірістерінің төмен мөлшерін көрсететін кәсіпкерлерге (кафе, тойхана, ойын-сауық орындары, сауда базарларындағы сауда орындары және т.б.) хронометраждық тексерулер жүргізілді.
Сонымен қатар, қала аумағында орналасқан бағалау құны төмен коммерциялық нысандарға қайта бағалау жұмыстары және рейдтік іс-шаралар жүргізілді.


ІІ. Қаланың әлеуметтік-экономикалық дамуының параметрлерін және есептік деректерінің есепті қаржы жылында мақұлданған Даму болжамының болжамды деректерінен алшақтығының себептерін талдау 
2025 жылы жалпы өңірлік өнімнің өсімі 9,9%-ды құрады, бұл мақұлданған болжамды мәннен 4 п.п жоғары.
Экономиканың барлық базалық салаларында оң нәтижеге қол жеткізілді.
Мәселен, 2025 жылы өнеркәсіп өндірісінің көлемі болжамданған 2,9%-дан 18,8%-ға өсті. 
Бұл өңдеу өнеркәсібіндегі дайын металл бұйымдарын өндіру көлемі 
3,1 есеге, химия өнеркәсібі 2,7 есеге, қағаз және қағаз өнімдерін өндіру 1,7 есеге, сусындар өндірісі 2,6 есеге, тамақ өнімдерін өндіру 30,4%-ға, машина жасау саласы 38%-ға, резеңке және пластмасса бұйымдарын өндіру 8,4%-ға, өзге де металл емес минералдық өнімдерді өндіру 18,3%-ға, мұнай өңдеу өнімдерін өндіру 11,4%-ға артуына байланысты болды.
Ауыл шаруашылығының өнім көлемінің НКИ – 95,4%-ды құрап, болжамдық 101,6%-дан 6,2 п.т. төмендеді.
Көрсеткіштің төмен қалыптасуына, ең алдымен, 2025 жылы қалыптасқан қолайсыз ауа райы жағдайлары әсер етті. Атап айтқанда, вегетациялық кезеңде ауа температурасының шамадан тыс жоғары болуы, ұзаққа созылған аптап ыстық және ылғал тапшылығы ауыл шаруашылығы дақылдарының өнімділігіне кері әсерін тигізді. Соның салдарынан егістіктерден алынатын жалпы өнім көлемі өткен жылмен салыстырғанда төмендеді.
Құрылыс саласында көрсеткіштің өсімі жеке тұрғын үйлердің, көшелердің жөндеу және құрылыс жұмыстары, мектептерге қосымша құрылыс және мұнай өңдеу зауытындағы қайта құру жұмыстары есебінен болжамдық 11,3%-ға қарағанда 20,7%-ды құрады. 
Саудадағы нақты НКИ 103,2%-ды құрап, болжамды көрсеткіштен 
7,3 пайыздық тармаққа төмен қалыптасты. Болжамды көрсеткіштен ауытқу есепті кезең қорытындысы бойынша сауда көлемінің өсу қарқынының біршама баяулауына байланысты болды.
Көлік саласында қызметтер көлемі 98,4%-ды құрап, болжамдық мәннен төмен болып қалыптасты (болжамды мәні – 112,5%). Негізгі себеп – теміржолмен жүк тасымалдау бойынша статистикалық есептіліктің өзгеруі. Бұрын деректер Оңтүстік өңір бойынша біртұтас есептелсе, қазіргі уақытта Шымкент қаласы мен Түркістан облысы бойынша бөлек көрсетіледі. 
Бұл өзгеріс Шымкент қаласының жүк айналымы көрсеткішінің төмендеуіне әсер етті. Теміржол көлігінің жалпы жүк айналымындағы үлесі шамамен 60% құрайды.
Ақпарат және байланыс саласында 2025 жылға арналған нақты көлем индексі 103,3% деңгейінде болжамданған болса, нақты 126,2%-ды құрады.
Бұл нәтижеге, жеке кәсіпкерлердің қала аумағында интернет желісін дамытуға бағыттаған инвестицияларының есебінен қол жеткізілді. Қаладағы
 20 елді мекен кең жолақты интернет желісімен қамтылып, тұрғындардың жоғары жылдамдықты интернет қызметтеріне қолжетімділігі қамтамасыз етілді. 
Бұл ретте интернет инфрақұрылымын дамыту бойынша инвестициялық жобаларды іске асыру нәтижесінде шалғай орналасқан және бұрын интернет желісімен қамтылуы төмен елді мекендердегі байланыс сапасы жақсарды.
Сонымен қатар, мобильді байланыс инфрақұрылымын дамыту мақсатында ұялы байланыс операторлары тарапынан жаңа базалық станциялар іске қосылып, қолданыстағы базалық станциялардың техникалық мүмкіндіктері кеңейтілді. Аталған жұмыстар қала аумағында ұялы байланыс пен мобильді интернеттің қамту аймағын ұлғайтуға, желінің өткізу қабілетін арттыруға және көрсетілетін байланыс қызметтерінің сапасын жақсартуға оң әсерін тигізді. 
Қала экономикасының ағымдағы даму серпіні 
2026 жылғы қаңтар-наурызда ЖӨӨ-нің өсуі 8,9%-ды құрады. Қаланың республикадағы үлесі 4%-ды құрады.
Өнеркәсіп өнімінің көлемі қаңтар-шілде айларында 969,5 млрд теңгені құрап, 10,7%-ға артты. Оның ішінде, өңдеу өнеркәсібі – 9,5%-ға өсті.
Өсім өңдеу өнеркәсібінде сусындар өнімдері – 2,9 есеге, өзге де бейметалл минералдық өнімдер – 1,8 есеге, металлургия өндірісі – 1,5 есеге, химия өнеркәсібі – 1,5 есеге,  тамақ өнімдері – 15,3%-ға, машина жасау – 28,3%-ға ұлғаюы есебінен болды.
Ауыл шаруашылығының жалпы өнім көлемі 34,3 млрд теңгені құрады, немесе 4,4%-ға артты. Оның ішінде мал шаруашылығы – 1,8% (27,7 млрд теңге), өсімдік шаруашылығы – 16,8% (6,2 млрд теңге) артты.
Инвестиция көлемі 393 млрд теңгені, НКИ – 86% құрады. Оның ішінде, бюджеттен – 46,7 млрд теңге, жеке – 346,3 млрд теңге. Көрсеткіштің төмендеуі даму бюджетіне бөлінген қаржы көлемінің қысқаруына байланысты. 
Инвестициялардың негізгі көлемі жылжымайтын мүлікпен операцияларға, өнеркәсіпке және көлік және қоймалауға бағытталды.
Құрылыс жұмыстарының көлемі 161,3 млрд теңгені құрап, 12,5%-ға ұлғайды. Өткен жылдың сәйкес кезеңінен құрылыс-монтаждау жұмыстары                   5,6%-ға, ағымдағы жөндеу жұмыстары – 1,8 есеге өскен. Күрделі жөндеу жұмыстары – 81,7% құрады. 
Пайдалануға берілген тұрғын үй көлемі 643,4 мың шаршы метр немесе 8,2%-ға өсті. Оның ішінде 129,3 мың шаршы метрі немесе 20,1% жеке тұрғын үй құрылысы. 
Жалпы сауда көлемі 2 447,3 млрд теңгені құрап, нақты көлем индексі 23%-ға артты. Оның ішінде, бөлшек сауда – 764,8 млрд теңге, НКИ – 106,9%. Көтерме сауда  –  1 677,5 млрд теңге, НКИ – 132,1%  құрады.
Көлік қызметі 276,2 млрд теңгені, нақты көлем индексі 115,9% құрады. 
Көлік және қоймалаудың нақты көлем индексінде былтырғы жылдың сәйкес кезеңімен салыстырғанда жолаушылар айналымы 20%-ға, жүк айналымы 0,2%-ға өсті. 
Байланыс қызметі 9,2 млрд теңгені құрап, 9,9%-ға артты.
2026 жылдың қаңтар-шілдесінде 24 731 адам жұмыспен қамту шараларына қатысты. Оның ішінде 15 302 адам жұмыспен қамту бағдарламалары арқылы шараларға қатыстырылған болса, 9 429 адам тұрақты жұмысқа орналасты. Жалпы жұмыспен қамтылғандар ішінде:
· 3 785 адам кәсіби білім алуға жолданды;
· 2 645 адам «Бизнес Бастау» жобасымен кәсіпкерлік негіздерге оқытылды;
· 6 535 адам бос жұмыс орындарына орналасқан;
· 2 337 адам субсидияланатын жұмыс орындары бойынша жұмыспен қамту шаралары көрсетілді;
· 9 429 адам жаңа жұмыс орындарына орналастырылған.
Орташа айлық жалақы қаңтар-маусым айларында 350,4 мың теңгені құрап, 9%-ға өсті.  
Халықтың жан басына шаққандағы ақшалай табысы І тоқсанда 160,9 мың теңгені құрап, өткен жылдың сәйкес кезеңінен 7%-ға өсті. 
Инфляция деңгейі шілде айында өткен жылғы желтоқсанға 5,5%-ды құрады. Оның ішінде, азық-түлік тауарлар бағалары – 5,5%, азық-түлік емес тауарлар – 5,6%, ақылы қызметтер – 5,2%.   
Жылдың қорытындысымен инфляцияның нысаналы дәлізі 9-11% деңгейде анықталған. Инфляция деңгейінің біртіндеп төмендеуіне инфляция деңгейін бақылау және төмендету жөніндегі шаралар кешенін іске асыру есебінен бағаларды тұрақтандыру ықпал ететін болады.
Ағымдағы жағдайды және 2025 жылғы жалпы өңірлік өнім бойынша нақтыланған есептік деректерді ескере отырып, 2027 – 2029 жылдарға арналған ӘЭДБ шеңберінде 2026 жылға арналған әлеуметтік-экономикалық дамудың болжамды параметрлері қайта қаралды. 
Осылайша, 2026 жылы жалпы өңірлік өнім өсімі 7,9% деңгейінде бағаланады. 

ІІІ. 2027 – 2029 жылдарға арналған қаланың әлеуметтік-экономикалық даму үрдістері және негізгі бағыттары
2027 – 2029 жылдардағы әлеуметтік-экономикалық дамудың басты басым бағыттары Мемлекет басшысының Қазақстан халқына жыл сайынғы Жолдауларының негізгі ережелеріне сәйкес, қала экономикасын одан әрі дамыта отырып, халықтың әл-ауқатын жақсартуды қамтамасыз ету болып табылады.
Қаланың тұрақты экономикалық өсімін қамтамасыз ету мақсатында:
· экономикалық өсудің негізгі көзі өнеркәсіптік әлеуетті, оның ішінде өңдеу өнеркәсібін дамыту, қолданыстағы өндірістерді кеңейту және жаңа инвестициялық жобаларды іске асыру; 
· индустриялық аймақтарды дамыту, инвестициялар тарту және шағын және орта кәсіпкерлікті кеңейту;
· еңбек өнімділігін арттыру, отандық өнімнің бәсекеге қабілеттілігі мен сапасын арттыру, өңірлік тауарларды ішкі және сыртқы нарықтарға жылжыту; 
· қалалық инфрақұрылым жүйелерін жаңғырту, тұрғын үй құрылысын, көлік-логистикалық және жол инфрақұрылымын, сондай-ақ қалалық ортаны кешенді дамыту; 
· адами капитал, оның ішінде білім беру мен денсаулық сақтау қызметтерінің қолжетімділігі мен сапасын арттыру, азаматтардың әлеуметтік қорғалуын күшейту, нәтижелі жұмыспен қамтуды кеңейту; 
· қаланы цифрлық трансформациялау, заманауи цифрлық технологиялар мен жасанды интеллектіні дамыту; 
· инфляция деңгейін кезең-кезеңімен төмендете отырып, макроэкономикалық тұрақтылықты қамтамасыз ету, бағалардың негізсіз өсуіне жол бермеу, сондай-ақ жасанды тапшылықты, баға келісімдерін және жосықсыз бәсекелестікті құру мүмкіндігін жою жұмыстары жалғастырылатын болады.  


IV. Қаланың әлеуметтік-экономикалық даму тәуекелдері
Қазақстан экономикасындағы сыртқы сын-қатерлердің әсеріне байланысты Шымкент қаласының әлеуметтік-экономикалық дамуына мынадай тәуекелдер ықпал етуі мүмкін:
· Инфляциялық тәуекелдер – импорттық тауарлар мен шикізат бағасының өсуі, көлік және логистикалық шығындардың қымбаттауы қаладағы азық-түлік, құрылыс материалдары және тұтыну тауарлары бағасының өсуіне әсер етуі мүмкін.
· Сыртқы сұраныс пен сауда тәуекелдері – сыртқы нарықтағы сұраныстың төмендеуі, экспорттық логистиканың күрделенуі, технологиялық жабдықтарды импорттау құнының өсуі Шымкенттің өнеркәсіптік және кәсіпкерлік секторларының дамуын баяулатуы ықтимал.
· Инвестициялық тәуекелдер – инвестициялық белсенділіктің әлсіреуі қаладағы ірі инфрақұрылымдық және өндірістік жобалардың іске асырылуына кері әсер етуі мүмкін.

V. Экономикалық өсу факторлары және қаланың әлеуметтік-экономикалық даму көрсеткіштерінің жоспарлы кезеңге арналған болжамы
Қаланың 2027 – 2029 жылдарға арналған дамуы Қазақстан Республикасының  2027 – 2029 жылдарға арналған әлеуметтік-экономикалық даму болжамындағы айқындалған индикаторларға қол жеткізуге септігін тигізеді.  
Жалпы өңірлік өнімнің орташа жылдық өсімі 7%-ды құрайды. 
ЖӨӨ құрылымында өнеркәсіптің орташа жылдық өсімі 7,6%,   
сауда – 10,4%, құрылыс – 9%, ақпарат және байланыс – 3%-ды құрайды деп күтілуде.
Өнеркәсіп
Қаланың өнеркәсібін одан әрі дамыту өндірістік құрылымды әртараптандыруға, жұмыс істеп тұрған кәсіпорындарды жаңғыртуға, заманауи технологияларды енгізуге, шикізатты терең өңдеу көлемін ұлғайтуға және қосылған құны жоғары өнімдер өндірісін кеңейтуге бағытталатын болады. 
Өңдеу өнеркәсібінде жаңа инвестициялық жобаларды іске асыру, өндірістік қуаттарды кеңейту және перспективалы жобаларды жобалық қуаттылығына шығару маңызды бағыттардың бірі болады. Бұл өнеркәсіп өндірісі көлемінің тұрақты өсуін қамтамасыз етуге, еңбек өнімділігін арттыруға және жаңа жұмыс орындарын құруға мүмкіндік береді.
Шымкент қаласының өнеркәсібін дамытуда индустриялық аймақтарды одан әрі жетілдіру және олардың әлеуетін тиімді пайдалану ерекше маңызға ие. 
Оларды дамыту жаңа өндірістерді орналастыруға, кәсіпорындарды оқшаулауға, кооперациялық байланыстарды дамытуға және отандық әрі шетелдік инвесторларды тартуға қажетті жағдайлар жасайды. 
Дамыған инфрақұрылым, мемлекеттік қолдау шаралары мен салықтық преференциялар жиынтығы инвестициялық ахуалын жақсартуға және қаланың инвестициялық тартымдылығын арттыруға ықпал ететін болады.
Сонымен қатар, экспортқа бағдарланған өндірістерді дамытуға, өткізу нарықтарын кеңейтуге, жергілікті өнімнің бәсекеге қабілеттілігін арттыруға, сондай-ақ цифрлық, ресурстарды үнемдейтін және экологиялық тиімді технологияларды енгізетін кәсіпорындардың үлесін ұлғайтуға басымдық берілетін болады.
Өнеркәсіп өндірісі көлемінің орташа жылдық өсімі 7,6%-ды, өңдеу өнеркәсібінің өсімі 7,2%-ды құрайды деп күтілуде.
Қаланың өнеркәсіп өндірісінің динамикасына мұнай өңдеу өнеркәсібі айтарлықтай әсер етеді. Оның өнеркәсіп өндірісінің физикалық көлем индексіндегі үлесі 50%-дан астамды құрайды.
Мұнай өнімдерін өндірудегі нақты көлем индексі – 100,5% құрайды деп күтілуде.
Қаладағы ірі кәсіпорындардың бірі – «ПетроҚазақстан Ойл Продактс» ЖШС осы саланы ұсынады. Кәсіпорын «ҚазМұнайГаз» ҰК АҚ жыл сайын бекітетін өндірістік кестеге сәйкес бөлінетін толингтік шикізатпен (мұнай) жұмыс істейді. Мұнай өнімдерінің бекітілген көлемі нарықтағы жанар-жағармайға деген сұранысқа байланысты.
2023 жылы «Шымкент мұнай өңдеу зауытының өндірістік қуатын жылына 6 млн тоннадан 12 млн тоннаға дейін ұлғайту» жобасын жүзеге асыру басталды. Жоба 2030 жылға дейін аяқталады, ал компания 2031 жылы толық қуаттылыққа шығуды жоспарлап отыр. Жоғары технологиялық жобаны жүзеге асыру авиациялық керосин өндірісін үш есеге – жылына 313 мың тоннадан               1 млн тоннаға дейін ұлғайтуға мүмкіндік береді, бұл республиканың авиациялық қажеттіліктерін толығымен жабуға жетеді.
Үш жылдық орташа өсім 1,8%  құрайды деп болжамдануда.
Өзге де металл емес минералдық өнімдер өндірісінде цемент, құйылған табақты шыны, құрғақ құрылыс қоспаларын, санфаянс, ірі және шағын көлемді керамикалық плиткалар өндіру бойынша басым бағыттар іске асырылатын болады.
Сала өнімінің негізгі үлесі цемент және цемент өнімдерін өндіруге тиесілі («Стандарт цемент» ЖШС, «Шымкентцемент» АҚ), шыны ыдыстар («Еврокристалл» ЖШС). 
Жалпы сомасы 32,8 млрд теңгеге 20 жобаның және 1 374 жаңа жұмыс орынның құрылуымен іске асырылуы құрылыс секторының белсенді дамуына, құрылыс материалдарының импортын азайтуға және экспортын ұлғайтуға ықпал ететін болады.
Үш жылда орташа өсім 8,5% құрайды деп болжамдануда.
Машина жасау саласы «Азия Трафо» ЖШС (трансформатор), «Электрокомплект-1» ЖШС, «Казэнерго-1» ЖШС (электр кабелі мен сымдары), «KARLSKRONA LC AB» ЖШС (сорғылар), «Нефтереммаш» ЖШС, «Казгеомаш» ЖШС, ЭЛМО филиалы сияқты кәсіпорындармен ұсынылған.             АҚ, Шымкент ЭМИ зауыты, «АРТ Сапалы Құрылыс» ЖШС, «KEMM 2030» ЖШС, «Электроаппарат» ЖШС, «Потенциал» ЖШС т.б. кәсіпорындарымен ұсынылған.
Аталған салада жалпы құны 14,1 млрд теңгені құрайтын 2 жобаны пайдалануға беру жоспарлануда, оның нәтижесінде 355 жұмыс орны құрылады.
Үш жылда орташа өсім 4,8% құрайды деп болжамдануда.
Металлургия саласындағы негізгі кәсіпорындар: «ShymkentTemir» ЖШС, «Амир-А» (Sin Yuan Steel), «ЦветЛит» ЖШС, «Шымкент Смелтинг» ЖШС, «Металл-Шойын» ЖШС, «KazFerroGroup» ЖШС, «Standard Steel Kz» ЖШС, «Гермес-Б.Е.» ЖШС.
Аталған салада жалпы құны 50,7 млрд теңгені құрайтын 4 жобаны пайдалануға беру жоспарлануда, оларды іске асыру нәтижесінде 570 жаңа жұмыс орны ашылады.
Үш жылда орташа өсім 6,4% құрайды деп болжамдануда.
Дайын металл бұйымдарын өндіру  саласындағы кәсіпорындар: «QazAlPack» ЖШС, «Gold Aluminum» ЖШС, «Триумф М.М.С. зауыты» ЖШС, «КЭММ 2030» және шағын кәсіпорындар болып табылады.
Аталған салада құны 36,6 млрд теңгені құрайтын 9 жобаны іске асыру жоспарлануда, кәсіпорындарда 533 жұмыс орны құрылады. 
Үш жылда орташа өсім 6,4% құрайды деп болжамдануда.
Фармацевтика өнеркәсібі экономиканың стратегиялық және жоғары технологиялық салаларының бірі болып табылады. Саланы дамыту жұмыс істеп тұрған өндірістерді жаңғырту және жаңа өндірістер салу, саланы кадр ресурстарымен қамтамасыз ету және жобаларды іске асыру үшін инвестициялар тарту есебінен елдің отандық дәрілік препараттарға қажеттілігін қанағаттандыруға бағытталатын болады.
Салада құны 38,8 млрд теңгені құрайтын 4 жобаны іске асыру жоспарлануда, кәсіпорындарда 322 жұмыс орны құрылады.
Сала көлеміндегі негізгі үлес «Химфарм» АҚ-на тиесілі. Тегін медициналық көмектің кепілдік берілген көлемі аясында фармацевтикалық өнімдер мен фармацевтикалық препараттарға тапсырыстардың басым бөлігі «Самұрық-Қазына Фармация» Бірыңғай дистрибьюторы» ЖШС-не тиесілі.
Фармацевтикалық зауыт өнім сапасын арттыру және өндірісті цифрландыру бойынша жұмыстар жүргізуде. Осылайша, 2023-2027 жылдары жаңа сапа зертханасын, R & D орталығын құруға, жаңа өндіріс желілерін енгізуге, цифрлық басқару жүйесін орнатуға, өнімнің жаңа түрлерін дамытуға 31 млн АҚШ долларын инвестициялау жоспарлануда. 
Үш жылда орташа өсім 0,9% құрайды деп болжамдануда.
Химия өнеркәсібінде өнім көлемі сабын («Шымкентмай» АҚ), метил-трет бутилды эфир («Шымкент химиялық компаниясы» ЖШС), спирт, жуу құралдары, тыңайтқыштар, бояулар, көмір қышқыл газы өнімдері және т. б. (шағын кәсіпорындар) өндірісінен құралады. 
Осы салада жалпы сомасы 343,2 млрд теңгеге 14 жобаны іске асыру және 970 жаңа жұмыс орнын құру жоспарлануда.
Үш жылда орташа өсім 6% құрайды деп болжамдануда.
Тамақ өнімдер өндіру секторы азық-түлік қауіпсіздігі, ауыл шаруашылығын дамыту тұрғысынан да өңдеу өнеркәсібін дамытудың басым бағыттарының бірі болып табылады. Тамақ өнеркәсібінің дамуына ұн-жарма, сүт, ет, наубайхана, өсімдік майы және кондитерлік өнімдерді өндірушілер айтарлықтай үлес қосады. 
Ресей Федерациясынан бірқатар азық-түлік өнімдері импортының азаюына байланысты ішкі нарықтағы отандық кәсіпорындардың өніміне, оның ішінде әлеуметтік маңызы бар азық-түлік өнімдеріне сұраныстың өсуі болжануда («Шымкентмай» АҚ, «Арай» ЖШС – өсімдік майы, «Алтын Дән» ЖШС – сүт өнімдері, «Pioneer Grain Products» ЖШС, «MILLER & K» ЖШС, «Дани-нан» ЖШС, «Санжар» ЖШС – ұн, «Шымкент құс» ЖШС – құс еті және жұмыртқа, «Барыс 2007» ЖШС – макарон өнімдері және т.б.).
Тамақ өнеркәсібін дамытудың тағы бір ынталандыру тетігі дайын инфрақұрылымы бар «Бозарық» индустриялық аймағында инвестициялық жобаларды орналастыру болады.
Бұл салада 1,2 мыңнан астам жұмыс орнын құрумен жалпы сомасы 
37,5 млрд теңгені құрайтын 15 жобаны жүзеге асыру жоспарлануда.
Үш жылда орташа өсім 6,2% құрайды деп болжамдануда.
Сусындар өндірісінде «Юникс» ЖШС, «ЮНИКС – Beverage» ЖШС, «Рауан» ЖШС, «Шымкент сыра қайнату зауыты» ЖШС, «Визит» АСЗ» ЖШС, «TAU-Product» ЖШС сияқты кәсіпорындар жұмыс жасайды.
Үш жылда орташа өсім 7,9% құрайды деп болжамдануда.

Өңдеу өнеркәсібі салаларының болжамы
алдыңғы жылға %-бен
	№
	Көрсеткіштер
	2026ж.
	Жоспарланатын кезең 

	
	
	
	2027ж.
	2028ж.
	2029ж.

	
	
	Бағалау
	Болжам

	
	Өңдеу өнеркәсібі 
	107,1
	107,5
	108
	106

	1
	Тамақ өнімдерін өндіру
	104,3
	105
	106,5
	107

	2
	Сусындар өндіру 
	110
	108,8
	107
	108

	3
	Мұнай өндеу өнімдерін өндіру
	98
	100,5
	102
	103

	4
	Химия өнеркәсібі өнімдерін өндіру 
	112,3
	109,2
	104,5
	104,5

	5
	Негізгі фармацевтикалық өнімдер мен фармацевтикалық препараттар өндіру 
	100
	100,1
	101
	101,5

	6
	Өзге де металл емес минералды өнімдер өндіру 
	110
	112
	109
	104,6

	7
	Металлургия өнеркәсібінің өнімдерін өндіру 
	116,2
	109,2
	106
	104

	8
	Машиналар мен жабдықтардан басқа 
дайын металл бұйымдарын өндіру 
	118
	109
	107,3
	104,2

	9
	Машина жасау өнімдерін өндіру 
	117,5
	106,9
	105
	102,5



Ауыл шаруашылығы
2027 – 2029 жылдар аралығында ауыл шаруашылығында орташа жылдық өсім  1%-ды құрайды деп күтілуде.
Агроөнеркәсіптік кешен саласында 2026–2028 жылдар аралығында  
14 инвестициялық жобаны іске асыру жоспарланған.
Жол картасы шеңберінде іске асырылатын жобалардың негізгі бағыттары:
Жылыжай кешендері және көкөніс қоймалары:
· 2 жылыжай алаңы – 352,4 га, өндіріс қуаты – 193 мың тонна: «Alsera KZ» ЖШС (208,4 га, 155 мың тонна) және «Fabe Polska» (144 га, 38 мың тонна). 
· 3 көкөніс қоймасының жалпы сақтау қуаты – 55 мың тонна.: «Нур Алем» ЖШС (2,5 мың тн), «Каскасу-С» ШҚ  (2,5 мың тн), «My business Inc» ЖШС (50 мың тн). 

Сүт бағыты және сүт өнімдерін өңдеу:
· 3 сүт-тауарлы фермасы – жыл сайын 28 300 тонна сүт өндіру және                  3 620 бас ірі қара мал ұстау («Қасқасу-С» ШҚ, «TURAN AGROPRODUCT» АӨК, «Эгамназаров» ЖК);
· сүт өнімдерін өңдеу зауыты – жыл сайын 11 мың тонна ірімшік, май, айран өндіру («INTERMILK KAZAKHSTAN» ЖШС).
Ет өңдеу және құс шаруашылығы:
· ет өңдеу (шұжық өнімдері) – жалпы 61мың тонна: «Айтас-МП Южный» ЖШС (50 мың тн) және «NARLEN» ЖШС (11 мың тн).
· құс фабрикалары (бройлер еті) – жалпы 32 800 тонна ет:  «Қарқын Құс» ЖШС (12 800 тн) және «Shagyr Agro Group» ЖШС (20 000 тн). 
Жұмыртқа өндірісі: 
· «АйМар құс» ЖШС – жыл сайын 110 млн дана тауық жұмыртқасы.
Инвестициялық жобаларды толық іске асыру қаланың азық-түлік қауіпсіздігін қамтамасыз етуге, импортты алмастыруға, жергілікті қайта өңдеу үлесін арттыруға және 7,4 мыңнан астам қала тұрғынын жаңа жұмыс орындарымен қамтуға мүмкіндік береді.
Инвестиция
2026 – 2030 жылдарға жалпы құны 3,6 трлн теңгені құрайтын 
115  инвестициялық жобадан тұратын пул қалыптастырылды.
Сонымен қатар, инвестициялық ахуалды жақсарту, инвестициялық саясаттың негізгі бағыттарын айқындау, инвесторлардың мүдделерін қорғау және әкімшілік кедергілерді жою мәселелері Өңірлік инвестициялық штабтың отырыстарында тұрақты түрде қаралады.
Құрылыс саласының болжамды өсу қарқыны мемлекеттік және жеке инвестициялық жобаларды іске асырумен қамтамасыз етілетін болады.
Орташа жылдық өсім – 9 % болады деп күтілуде.
Көлік-логистикалық желіні, энергетикалық, инженерлік-коммуникациялық, әлеуметтік инфрақұрылымды одан әрі жаңғырту және дамыту жөніндегі ауқымды жобаларды жоспарлы іске асыру көзделуде.
Инженерлік инфрақұрылым 
Халық санының өсуін ескере отырып, инженерлік желілерді дамытуға, жаңа тұрғын алаптарын қажетті инфрақұрылыммен қамтамасыз етуге, коммуналдық желілердің тозу деңгейін төмендетуге және оларды пайдалану тиімділігін арттыруға ерекше көңіл бөлінеді.
Қазіргі таңда қалада 435 мың текше метр сыйымдылықтағы 3 автоматты газ реттегіш станциясы (АГРС-1, АГРС-3, АГРС-4) жұмыс істейді. 
Қаланың даму перспективаларына сәйкес, 2028 жылға қарай жалпы газ тұтыну көлемі 1,1 млн текше метрге өсуі күтілуде.
Болашақта АГРС-5 газ тарату станциясын және қаланы айналып өтетін магистральдық газ құбырын салу жоспарлануда. 
Сонымен қатар, Жаңаталап, Құрсай, Ынтымақ елді мекендерін үздіксіз сапалы табиғи газбен қамтамасыз ету жобаларын жүзеге асыру жұмыстары жалғасады. 
Электрмен жабдықтау
Қала халқы мен кәсіпорындарына электрдің үздіксіз берілуін қамтамасыз ету мақсатында 220 кВ қуатты «Қызылсу», «Жұлдыз», «Бозарық», 110 кВ «Ынтымақ», «Шымсити», «Тұран», 35 кВ «СЛО» қосалқы электр станцияларын салу жобалары жүзеге асырылады.
Сонымен қатар, Жиделі, Қайнарбұлақ елді мекендерін электрмен жабдықтау мақсатында жобалар жүзеге асырылады.
Жылумен жабдықтау
Тұтынушыларға жылуды сапалы жеткізу мақсатында Спорттық, РК-1 шағын аудандарындағы қазандықтар және Тұран, Шымсити шағын аудандарындағы модульдік қазандықтар қайта жаңғыртылады.
Республика даңғылы бойында сорғы станциясын реконструкциялау (сорғы жабдықтарын және бекіту арматураларын орнату) жұмыстары жүргізілуде.
Көлік-логистикалық инфрақұрылым
Қаланың халықаралық көлік дәліздерінің бойында орналасуы қалаға транзиттік жүктер мен тауарлар тасымалдауға мүмкіндік береді. 
Тауарларды сақтау, тарату және жеткізу процесін оңтайландыру мақсатында қолданыстағы Сауда логистикалық орталығын кеңейту жұмыстары жүргізілуде. 
Сонымен қатар, қаланың жол желісі мен көлік инфрақұрылымын жақсарту, қоғамдық көлік жүйесін жаңарту жұмыстары жалғасын табатын болады. 
2024 жылы жеке инвестор – «SCAT» АҚ қаражаты есебінен Шымкент халықаралық әуежайының жаңа терминалы салынды. Оның аумағы 39 мың шаршы метрді құрайды. Нәтижесінде, әуежайдың өткізу қабілеті сағатына 
200 жолаушыдан 2000 жолаушыға дейін артты, бұл жылына 10-12 млн адамды қабылдауға мүмкіндік береді.
Алайда, ұшу-қону жолағының беріктігі (ICAO стандарты бойынша) жүк көтерімділігі жоғары әуе кемелерін қабылдауға мүмкіндік бермейді, 
бұл перспективалық кезеңде әуежайдың ірі авиациялық хаб ретінде қалыптасу мүмкіндіктерін шектейді.
Осыған орай, бюджет қаражаты есебінен әуежайдың жаңа ұшу-қону жолағын салу бойынша ірі жоба құрылысы басталды.
Жаңа ұшу-қону жолағының құрылысы әуежайға ірі жүк көтергіш әуе кемелерін қабылдауға, ұшу массасы 500 тоннаға дейінгі заманауи азаматтық және жүк ұшақтарына қызмет көрсетуге, сондай-ақ әртүрлі ауа райы жағдайларында тұрақты рейстерді жүзеге асыруға мүмкіндік береді. Бұл, өз кезегінде, еліміздің логистикалық мүмкіндіктерін кеңейтуге ықпал етеді.
Ірі жобалардың құрылысы жалғасады: кіші айналма жол салу, Тленшин көшесі арқылы теміржол өткелінің құрылысын жүргізу, Бозарық көпқабатты тұрғын үйлеріне А-2 жолынан қосалқы жол салу, Исрайлов көшесін реконрструкциялау, Ақсүмбе көшесінің жалғасын салу. 
Сонымен қатар, Сіргелі, Қәусар, Қалдаяқов көшелерінің жалғасы, сондай-ақ Қонаев даңғылы бойындағы аспалы жаяу жүргінші өткелдерінің құрылысы.
Сонымен қатар, көлік инфрақұрылымын дамыту бағытында Шымкент қаласының айналма автожолын салу жоспарлануда. Бұл жол Қытай – Орталық Азия бағытындағы негізгі транзиттік көлік ағынын қала орталығына кіргізбей, Шымкент қаласының солтүстік-шығысынан оңтүстік бөлігіне қарай бағыттауға мүмкіндік береді.
Айналма автожолдың бойында Орталық Азия елдеріне ортақ логистикалық және шекара маңы ынтымақтастығын дамытуға бағытталған халықаралық орталық құруға мүмкіндік бар. Мұндай орталық өңірдің сауда-экономикалық байланыстарын нығайтып, транзиттік және логистикалық әлеуетін арттырады.
Сондай-ақ, бұл жоба Қазақстанның оңтүстігіндегі таулы аймақтарда туризмді дамытуға, туристік нысандарға қолжетімділікті арттыруға және жаңа туристік бағыттарды қалыптастыруға қосымша мүмкіндік береді.
Аталған жобаларды іске асыру автомобиль жолдарының өткізу қабілетін арттыруға, қаладағы көлік жүктемесін азайтуға, жол қозғалысы қауіпсіздігін арттыруға және жол-көлік оқиғаларының орын алу тәуекелін төмендетуге мүмкіндік береді.



Әлеуметтік сала
Білім. Қала мектептерінде оқушы орындарының тапшылығы кезең-кезеңімен шешілуде. 
2026 жылы жергілікті бюджет есебінен 2 175 оқушы орынға арналған мектептерге қосымша корпустар салуға бағытталған 6 жоба іске асырылуда. «Білім-инновация» лицейінің қыз балаларға арналған 400 орындық оқу корпусының құрылысы аяқталады.
Самал-3, Жаңаталап, шағын аудандарында 600 орынға арналған, Тұран, Шымсити, Таскен, Достық, Бозарық-3, Асар-2, Ақжайық шағын аудандарында 2 000 орынға арналған жаңа мектептер құрылысын іске асыру жоспарлануда.
Сонымен бірге, №№116, №68, 25, 41, 126, 96 мектептерге қосымша ғимараттар салу қарастырылуда. 
Одан бөлек, ұлдарға арналған №1 білім-инновация лицей-интернаттың, балаларды дамыту орталығының,  Маятас тұрғын алабында 150 орындық лагерь құрылысы қарастырылуда.
Денсаулық сақтау. Ақжайық шағын ауданында 200 төсек-орынға арналған перинаталдық орталық салынуда. 
Сонымен қатар, Нұрсат шағын ауданындағы қолданыстағы қалалық перинаталдық орталыққа бактериологиялық зертхана салынатын болады.
Жобаларды іске асыру нәтижесінде ана мен балаға заманауи стандарттарға сәйкес медициналық көмек көрсету қамтамасыз етіледі.
Қалада ауысымына 500 адам қабылдауға арналған емханалар, 
№2 қалалық аурухана аумағында қосымша корпус, оңалту орталығы бар 
465 төсек-орындық психикалық денсаулық орталығының кешенін, 
200 төсек-орынға арналған жаңа қалалық балалар ауруханасын, сондай-ақ онкологиялық орталығы мен емханасы бар 250 төсек-орындық көпбейінді аурухананы салу жоспарлануда.
Әлеуметтік қамтамасыз ету
Қалада 150 төсек-орынға арналған жаңа реабилитациялық орталықтың құрылысы жалғастырылуда. Аталған жобаны іске асыру мүгедектігі бар азаматтарға уақытылы оңалту қызметтерін көрсетуге, медициналық көмектің заманауи түрлерін ұсынуға және оларды оңалту үшін қолайлы жағдайлар жасауға мүмкіндік береді.
Сонымен қатар, қиын өмірлік жағдайға тап болған адамдарды әлеуметтік бейімдеу орталығы ғимараттарына қайта құру жұмыстары өткізілетін болады.


Мәдениет. Мемлекет басшысының тапсырмасымен Шымкент қаласында опера және балет театрының құрылысы жоспарланып отыр. 
Сонымен қатар, Әкімшілік-іскерлік орталығында неке сарайының құрылысы, қала шетінде орналасқан елді мекендерде спорт залымен кешенді мәдениет үйлерін салу жоспарлануда. Қазығұрт мәдениет үйінің ғимаратын қайта құру жұмыстары аяқталады.
Спорт. Қала тұрғындары мен қонақтарының футболға қызығушылығы айтарлықтай өсті. Қазіргі заман талаптарына сай 60 000 орындық жаңа заманауи стадион салу жоспарлануда. 
Сонымен қатар, Тұран шағын ауданында дене шынықтыру және сауықтыру кешені, мүгедектігі бар азаматтардың спортпен шұғылдануына арналған паралимпиада және сурдлимпиада спорт түрлері бойынша спорт кешені салынатын болады.  
Төтенше жағдай. Республикада алғаш рет жедел қызмет көрсету орталықтарын ашу жоспарланып, онда жедел көмек, полиция және жедел медициналық қызмет көрсету қызметтері көрсетілетін болады.
Осылайша, 2025 жылы 3 жедел қызмет көрсету орталығының құрылысы жүргізіліп, пайдалануға берілді. Бұл бағыттағы жұмыс жалғастырылып, тағы          5 орталық салынады.
Тұрғын үй құрылысы. Қалада халық санының жоғары өсуіне байланысты көпқабатты тұрғын үйлердің құрылысы қарқынды жүргізілуде.
2026 жылы 1 243 пәтерлі 32 көпқабатты тұрғын үй салынуда. Сонымен қатар, әлеуметтік осал топтарды баспанамен қамтамасыз ету және олардың әлеуметтік-тұрмыстық жағдайларын жақсарту мақсатында 2018 пәтер сатып алу қарастырылған.
Бұл бағытта жұмыстар жалғастырылатын болады, жыл сайын құрылысы кемінде 1 200 пәтерлі көпқабатты тұрғын үйлер және 2 000 пәтер сатып алу жоспарлануда. 
Ақпарат және байланыс. Шымкент қаласының цифрландыру саясаты «Digital Qazaqstan» жалпыұлттық стратегиясының мақсаттары мен міндеттеріне сәйкес цифрлық инфрақұрылымды, деректерді және жасанды интеллект технологияларын тиімді пайдалану арқылы қаланы басқарудың заманауи моделін қалыптастыруға, экономикалық және әлеуметтік процестердің тиімділігін арттыруға, сондай-ақ тұрғындар үшін қауіпсіз әрі қолайлы цифрлық орта құруға бағытталатын болады.

Денсаулық сақтау, білім беру, қоғамдық қауіпсіздік, көлік, тұрғын үй-коммуналдық шаруашылық, қала құрылысы және мемлекеттік басқару салаларында цифрлық және интеллектуалды шешімдерді қолдану аясын кеңейту көзделеді. 
Көрсеткіштің орташа жылдық өсім – 3 % болады деп күтілуде.
Шағын және орта кәсіпкерлік. Шағын және орта кәсіпкерлік саласында жаңадан бастаған және жұмыс істеп тұрған кәсіпкерлік субъектілерін кешенді әрі тиімді мемлекеттік қолдау құралдары арқылы қолдауға және өзара іс-қимыл жасауға ерекше көңіл бөлінеді.
2029 жылға қарай ЖӨӨ-дегі шағын және орта кәсіпкерліктің үлесі  ұлғаяды деп көзделуде.
Аталған көрсеткішке жету мақсатында мемлекеттік қолдау бағдарламалары шеңберінде кәсіпкерлерге жеңілдетілген несиелендіру, кепілдендіру, мемлекеттік гранттар беру және қаржылай емес қолдау түрлерін іске асыру, сонымен қатар ШОК қолдаудың  2026-2028 жылдарға арналған өңірлік бағдарламасын іске асыру арқылы қол жеткізу жоспарлануда.
Сауда.  2027–2029 жылдары Шымкент қаласының ішкі саудасын дамыту халық санының өсуі, тұтынушылық сұраныстың кеңеюі, кәсіпкерліктің дамуы, өндіріс көлемінің ұлғаюы және сауда-логистикалық инфрақұрылымның жетілдірілуі есебінен оң динамиканың сақталуымен болжанады.
Қаланың экспорт өнім көлемін арттыру бойынша «Kazakh Export» экспорттық сақтандыру компаниясы» АҚ  мемлекеттік қолдау шаралары  және  «QazTrade» Сауда саясатын дамыту орталығы» АҚ-на отандық өңделген тауарларды сыртқы нарықтарға жылжытудағы шығындарының бір бөлігін өтеу бойынша  мемлекеттік бағдарламаларды түсіндіру мақсатында өтетін семинарларларға қала кәсіпорындарын  қатыстыру жұмысын жүргізу жоспарлануда.  
Сонымен қатар сыртқы сауда қызметін дамыту аясында шет елдерде өтетін көрмелер, семинарлар мен басқа да іс-шараларға кәсіпорындардың қатысуына ықпал ету.  
2026 – 2029 жылдар аралығында өңдеу өнеркәсібінде жалпы құны 
20,5 млрд теңгені құрайтын 13 экспортқа бағдарланған инвестициялық жобаны іске асыру жоспарлануда. Бұл өз кезегінде шикізаттық емес экспорт көлемін арттыруға септігін тигізеді.
Ішкі сауданың орташа жылдық өсімі 10,4% болады деп болжамдануда.


Адами капиталдың сапасын жақсарту 
2027–2029 жылдары адами капиталды дамыту білім беру мен денсаулық сақтау салаларының сапасы мен қолжетімділігін арттыру, халықтың кәсіби дағдыларын дамыту, жастарды қолдау, жұмыспен қамтуға жәрдемдесу және халықтың денсаулығын нығайту арқылы қамтамасыз етіледі.
Білім беру саласында оқушы орындарының тапшылығын қысқарту үшін жаңа мектептердің құрылысы мен кеңейту жұмыстары жоспарлануда. 
Балаларды қосымша біліммен қамту деңгейін арттыру және балаларды сапалы мектепке дейінгі тәрбиемен және оқытумен қамту үлесін  арттыру жұмыстары жүргізіледі.
Денсаулық сақтау саласында профилактикалық медицинаны дамытуға және ауруларды ерте диагностикалауға басымдық беріледі. Медициналық ұйымдардың жұмыс тиімділігін арттыруға, цифрлық технологиялар мен емдеудің заманауи әдістерін енгізуге, сондай-ақ саланың кадрлық әлеуетін дамытуға ерекше көңіл бөлінеді.
Сонымен қатар, денсаулық сақтау объектілерінің материалдық-техникалық базасын жаңғырту және дамыту, жаңа медициналық объектілер салу және қолданыстағы инфрақұрылымды кезең-кезеңімен жаңарту жұмыстары жалғасады. 
Қабылданып жатқан шаралар медициналық қызмет көрсету сапасын арттыруға, аурушаңдық деңгейін төмендетуге, халықтың өмір сүру ұзақтығы мен өмір сапасын жақсартуға бағытталады.
Халықтың тұрмыс сапасы мен әл-ауқатын арттыру мақсатында «Халықтың табысын арттырудың 2026 – 2029 жылдарға арналған кешенді жоспары» іске асырылуда.  Жоспар аясында нақты секторда жұмыс орындарын құру, шағын және орта кәсіпкерлікті мемлекеттік қолдаудың түрлі шаралары көрсетілетін болады. 
Әлеуметтік сала көрсеткіштерінің болжамы
Әлеуметтік саланың бірқатар көрсеткіштерінің болжамы гендерлік аспектіні ескере отырып қалыптастырылды.
Халықтың орташа жылдық саны 2027 жылы 1 342 мың адамнан 
2029 жылы 1 407,2 мың адамға дейін өседі. Оның ішінде ерлер саны –
651,2  мыңнан  683,8 мың адамға дейін, әйелдер саны – 690,8 мыңнан 723,4 мың адамға дейін артады.
Жұмыс күшінің құрамындағы әйелдердің болжамды саны 2027 жылы  
254,1 мың адамнан 2029 жылы  262,1 адамға дейін ұлғаяды, ерлер саны – 
2027 жылы – 253,9 мың адамнан 2029 жылы – 261,9 мың адамға дейін өседі.
2027 – 2029 жылдары әйелдер арасындағы жұмыссыздық деңгейі 4,8%, ерлер арасындағы жұмыссыздық деңгейі орта есеппен 4,6% құрайды.
Инфляция деңгейін тежеу
Экономикалық тұрақтылықты қамтамасыз етудің негізі 
2027 – 2029 жылдары жылдық инфляция деңгейін тежеу болады, ол үшін апта сайынғы азық-түлік жәрмеңкелерін ұйымдастыру жөніндегі практиканы жалғастыру жолымен ішкі нарықты ауыл шаруашылығы өнімдерімен толықтыру, көтерме және бөлшек сауда азық-түлік нарықтары мен сауда инфрақұрылымын одан әрі дамытуға бағытталған іс-шараларды іске асыру жалғастырылатын болады.

VI. Қаланың бюджет түсімдері мен шығыстарының болжамын қамтитын бюджеттік параметрлерінің жоспарлы кезеңге арналған болжамы
2027 – 2029 жылдарға арналған бюджет шығыстарының басымдықтары
	Орта мерзімді перспективада бюджетті жоспарлау олардың басымдылығын, экономикалық және әлеуметтік дамудың өзекті мәселелерін шешу, нысаналы индикаторларға қол жеткізу қажеттілігін ескере отырып жүзеге асырылатын болады. Қажет болған жағдайда бюджет параметрлерін нақтылау бойынша шаралар қабылданатын болады.
Әлеуметтік-экономикалық дамудың алға қойылған міндеттерін ескере отырып, 2027 – 2029 жылдарға арналған бюджет шығыстарының негізгі басымдықтары: 
1. Мемлекеттік әлеуметтік міндеттемелерді толық көлемде орындау;
2. Халыққа толық көлемде бюджеттік қызмет көрсетуді қамтамасыз ету;
3. Халықтың жұмыспен қамтылуын қамтамасыз ету;
4. Көлік-логистикалық инфрақұрылымды дамыту;
5. Энергетикалық инфрақұрылымды дамыту;
6. Тұрғын үй-коммуналдық шаруашылық инфрақұрылымын жаңғырту; 
7. Тұрғын үй құрылысын дамытуды ынталандыру және тұрғын үйдің қолжетімділігін арттыру;
8. Әлеуметтік инфрақұрылымды дамыту;
9. Кәсіпкерлікті және іскерлік белсенділікті қолдау.



Бюджет-салық саясаты
Бюджеттік-салық саясатының негізгі мақсаты – ағымдағы экономикалық жағдайды ескере отырып, қала бюджетінің теңгерімін және тұрақтылығын қамтамасыз ету, сондай-ақ бюджеттік процестің сапасын арттыру, бюджет қаражатының ұтымды, тиімді және нәтижелі жұмсалуын қамтамасыз ету болып табылады.  
Қала бюджетінің кірістері саласындағы салық саясаты кіріс әлеуетін консервативті бағалауды ескере отырып, қала бюджетінің кіріс көздерін сақтауға және дамытуға бағытталған. 
Салық саясатының басым бағыттары қала бюджетіне түсетін салықтық және салықтық емес түсімдерді ұлғайту бойынша жұмыстарды ұйымдастыруға бағытталған. 
2027 – 2029 жылдарға арналған қала бюджетінің түсім көздерінің     болжамы Салық кодексінің және Бюджет түсімдерін болжау әдістемесінің талаптары негізінде, тиісті салықтық базаға салық мөлшерлемелерін қолдану арқылы тікелей есептеулер мен  макроэкономикалық көрсеткіштер және есепті қаржылық жылдағы салықтардың іс-жүзіндегі түсімдері, кірістердің тиісті түрінің барлық түсу кезеңіндегі өсу қарқыны негізіндегі орташа көрсеткішті ескеріп, инфляция деңгейі және бағалардың құбылмалылығы ескеріле отырып дайындалған. 
2027 – 2029 жылдарға арналған қала бюджетінің кірістері:  
· 2027 жыл – 944 557,3 млн теңге;
· 2028 жыл – 1 034 983,3 млн теңге;
· 2029 жыл – 1 056 016,7 млн теңге.

Қала бюджетінің кірістері, млрд теңге
млрд тг



2027 жылға арналған жергілікті бюджеттің өзіндік кірістері 617,8 млрд теңгені құрайды. Оның негізгі бөлігін салықтық түсімдер қамтиды. Кірістердің құрылымы келесідей:
· салықтық түсімдер – 608,6 млрд теңге;
· салықтық емес түсімдер – 1,6 млрд теңге;
· негізгі капиталды сатудан түсетін түсімдер – 5,6 млрд теңге;
· арнаулы түсімдер – 2 млрд теңге.



2027 жылға салықтық түсімдер бойынша негізгі салық түрлеріне болжам келесідей: 
· бензин (авиациялық бензинді қоспағанда) және дизель отыны бойынша 
309,9 млрд теңге немесе салықтық түсімдердегі үлесі 50,9%; 
· корпоративтік және жеке табыс салығы бойынша 167,6 млрд теңге немесе салықтық түсімдердегі үлесі 27,5%;
· әлеуметтік салық бойынша 61,8 млрд теңге немесе салықтық түсімдердегі үлесі 10,2%;
· басқа да салықтар 69,3 млрд теңге немесе салықтық түсімдердегі үлесі 11,4%. 

Шымкент қаласының әлеуметтік-экономикалық дамуының негізгі көрсеткіштерінің және  бюджеттік параметрлерінің жоспарлы кезеңге арналған болжамы осы Болжамға қосымшада ұсынылған.
млрд теңге	944,6
1 035,0
1 056,0


2027 ж.	2028 ж.	2029 ж.	60.8	64.900000000000006	68.599999999999994	

2027 жылға өзіндік кірістер құрылымы
2026 жылға өзіндік кірістер құрылымы	608,6 
млрд теңге
1,6 млрд теңге
5,6 млрд теңге
2 млрд теңге

салықтық түсімдер	салықтық емес түсімдер	негізгі капиталды сатудан түсетін түсім	арнаулы түсімдер	45	1.8	7	3.5	
ЖӨӨ құрылымы, млрд тг
ЖӨӨ құрылымы	1 494,8
1 128,4





34,8
1 081,8

көтерме және бөлшек сауда	өнеркәсіп 	жылжымайтын мүлікпен операциялар	білім беру 	құрылыс	көлік және қоймалау 	денсаулық сақтау 	қаржы және сақтандыру қызметі 	ауыл, орман және балық шаруашылығы	басқалары	1494.8	1128.4000000000001	871.9	278.7	318.60000000000002	381.2	172.4	134.80000000000001	34.799999999999997	1081.8	


